|  |
| --- |
| gerb27  **ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ՌԵԳԻՍՏՐԻ ԳՈՐԾԱԿԱԼՈՒԹՅԱՆ ՊԵՏ** |
| 0051 ք. Երևան, Կոմիտաս 49/3. Հեռ. (374 10) 201461  *Էլ. փոստ* [*e-register@moj.am*](mailto:e-register@moj.am)  *N 0 /25.3/38938-2023*  *«29» 08 2023 թ.* |

**ԻՆՖՈՐՄԱՑԻԱՅԻ ԱԶԱՏՈՒԹՅԱՆ ԿԵՆՏՐՈՆԻ**

**ՆԱԽԱԳԱՀ ՇՈՒՇԱՆ ԴՈՅԴՈՅԱՆԻՆ**

(հասցե՝ ք.Երևան, Բուզանդի փ. 1/3,

4-րդ հարկ։ էլ.փոստ՝ foi@foi.am)

Հարգելի տիկին Դոյդոյան,

Ի պատասխան 2023 թվականի օգոստոսի 25-ի Ձեր հարցման՝ տեղեկացնում եմ, որ ՀՀ ԱՆ իրավաբանական անձանց պետական ռեգիստրի գործակալությունում 2021 թվականին գրանցվել են թվով 76662 իրավաբանական անձինք և հաշվառվել են թվով 19668 ԱՁ։ 2022 թվականին գրանցվել են թվով 12582 իրավաբանական անձինք և հաշվառվել են թվով 28143 ԱՁ։ 01.01.2023-25.08.2023թթ գրանցվել են թվով 7614 իրավաբանական անձինք և հաշվառվել են թվով 17232 ԱՁ։

Տեղեկացնում եմ նաև, որ 2021 թվականի ընթացքում ՌԴ-ի քաղաքացիների մասնակցությամբ գրանցվել/հաշվառվել են թվով 191 ՍՊԸ և 198 ԱՁ, 2022 թվականի ընթացքում ՌԴ-ի քաղաքացիների մասնակցությամբ գրանցվել/հաշվառվել են թվով 2247 ՍՊԸ և 4968 ԱՁ, իսկ 01.01.2023-25.08.2023 թթ ընկած ժամանակահատվածում գրանցվել/հաշվառվել են թվով 676 ԱՊԸ և 2861 ԱՁ։

Միաժամանակ տեղեկացնում եմ, որ «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման» ՀՀ օրենքի 40-րդ հոդվածի 1-ին մասի համաձայն` «Գործակալությունը միասնական պետական գրանցամատյանում գրառում է միայն սահմանափակ պատասխանատվությամբ ընկերությունների մասնակիցների վերաբերյալ տեղեկություններ: Բաժնետիրական ընկերությունների ռեեստր գործակալությունը չի վարում: Առևտրային կոոպերատիվների մասնակիցների վերաբերյալ տեղեկություններ միասնական պետական գրանցամատյանում չեն գրառվում»: Հետևաբար, բաժնետիրական ընկերության բաժնետերերի և առևտրայինկոոպերատիվի մասնակիցների (փայատերեր) վերաբերյալ տեղեկությունների ՀՀ արդարադատության նախարարության իրավաբանական անձանց պետական ռեգիստրի գործակալությունը չի տիրապետում:

|  |  |  |
| --- | --- | --- |
| **ՀԱՐԳԱՆՔՈՎ`** |  | **ՏԱԹԵՎ ՄԿՐՏՉՅԱՆ** |

Կատարող` Ա.Մարգարյան

Տեղեկատվական տեխնոլոգիաների բաժին

Հեռ.՝ 010 59-39-13